en en en fi id en id tr en nl en en ms nl id ms id id id id id id id id id ms id id id id id id hu it ms nl id id id id id id id id id id id id ms it id en ms id id id ms id id it id tl sv ms nl uz cs da da cs cs sv sv cs da nl cs da da da cs cs fy cs hu cs cs hu cs cs da da da cs sv hu cs cs oc da cs hu fy cs da cs cs fr cs da cs hu da en sv sv id de id id id en id id tl id id sv id id en id id en en id ms es id en en id id id eo jv id en en hu nb id id id en en ceb ms id en id id id id id id id id en ms id id id id id id ms id id id id
Bunyi cengkerik dan unggas malam bersahutan. Hembusan gemalai udara malam selepas hujan menepis dingin di kaki yang bersarung batik. Bunyi monyet atau mungkin kera di seberang jalan jelas kedengaran.
Aku pandang wajah papa. Tiada reaksi spontan. Hanya aku yang teruja mendengar suara kera yang bersahutan. Aku pandang wajah Tyra yang berdiri di sisi papa. Huh! Sama aje anak dan papa leka menonton video lucu dari ipad milik papa.
Aku pandang lagi ke arah kebun getah bonda seberang jalan. Jarak tak sampai pun 30 meter dari tempat aku berehat menikmati angin malam. Lampu suluh aku halakan ke arah bunyi yang bersahutan. Hampa kerana ketelusan cahaya tidak sampai ke mana pun pantulannya.
Aku mula bercanda cuba menarik perhatian. Namun hanya aku yang bersuara. Papa dan Tyra masih leka di skrin ipad.
"Abang, cuba dengar tu bunyi bising ?" Perlahan aku tampar lengan papa. Dia hanya mengangkat wajah sekilas. Matanya tajam merenung ke arah kegelapan malam. Wajahnya polos tanpa bicara.
" Kalau sekitar tahun 80an bunyi bising kera begitu petanda pak belang ada berdekatan," aku sambung bercerita. Papa diam. Matanya beralih semula ke skrin ipad.
" Mama, pak belang tu macam zebra ke ?" Tanya Tyra seakan berminat. Aku ketawa kecil. Terasa lucu dengan pertanyaan puteri comelku.
" Zebra tu kuda belang. Tak ada kat kawasan kita ni ," jawabku sambil ketawa yang masih bersisa.
" Pak Belang tu nama manja bagi harimau. Masa mama kecil, kalau bunyi kera bersahutan macam tadi petanda ada harimau dekat kawasan ni ." Aku sambung cerita.
" Mama pernah tengok ke pak belang ?"
" Kat kampung tak pernah. Tapi kat Zoo Negara yang kita pergi hari tu, mama tengoklah ," jawabku lagi.
" Masa mama kanak-kanak, siang hari hanya jumpa tapak pak belang aje. Beruk peliharaan pokcik bapak saudara mama pernah kena serang oleh harimau. Pokcik cakap harimau kumbang. Mama tak tengok pun tapi esoknya mama tengok beruk peliharaan pokcik mati dan ada kesan gigitan dekat leher dan badannya."
Tyra pegang lengan aku. Terasa jemarinya panas suam menyentuh kulitku.
Papa tutup ipadnya. Dia bangkit bersama ipadnya meninggalkan meja santai depan halaman rumah kami.
Aku mengerut dahi. Papa bosankah dengan ceritaku yang penuh nostalgia ? Bosan kerana bila ada sesuatu benda berlaku aku akan kaitkan dengan peristiwa yang aku alami semasa aku kanak-kanak.
Tyra kembali merapatkan kerusinya berdekatan aku.
" Mama ceritalah lagi... " gesanya sambil pegangnya di lenganku semakin kejap.
di 7:34:00 PG Tiada ulasan:
Label: kenangan, sekilas kenangan, selepas hujan
Nasi Ayam Punya Pasal
​Semalam aku beli nasi ayam ni. Kira punya kira nampak 6 orang je kat umah. Cukup utk papa , mama ngn anak2. Bawak balik dah terliur sangat bau kuah sup. Petang sebelum maghrib kepala dah rasa terkilan sebab lupa beli utk mak bonda ngn Liana Mohamad . Aku pun nak ajak anak2 yg leka tgk tv kat umah ma pun terasa segan. Takut tersasul cite nasi ayam.
Lepas maghrib anak2 dah kumpul semua aku pun ajaklah anak2 makan. Tengah prepare nak makan atur bagi sorang satu kat anak2 tiba2 bunyi tapak kaki lain masuk ke dapur. Aku dah rasa stress sebab grenti nasi tak cukup. Anak2 dah berselera makan. Bahagian aku pun dah buka siap tuang kuah sup dll.  Papa punya aku dah simpan letak asing.
Tiba2 muncul 2 budak kecik. Anak sedara aku. Aku jadi bingung jap. Tengok anak2 aku dah selera menyuap. Aku pun dah hampir2 nak suap ke mulut. Si puteri plak terus tegur.
" Kita orang makan nasi ayam.. Adam ngn amar takde..."
Aku dah tengok muka Adam ngn ammar monyok jadi kesian plak. Nasi yg dah separuh di gaul aku gaul semua sekali. Selera aku terbantut jap. Aku ambik dua sudu dan bawak ke bawah bersila di lantai.
" Meh duduk sini. Makan nasi ni kongsi. Adam makan separuh, Ammar makan setengah. Kongsi biar adil," ujarku sambil ayam seketul di bahagi dua. Anak2 tu pun duduk dengan senyuman teruja.
Jadi aku duduk di meja semula. Kebetulan anak2 kongsi kuah sup adalah yang lum buka. Aku ambik tuang lam pinggan dan bercadang nak hirup sup tu aje.
" Mama, ambik nasi Boboy ni ajelah..." kata Boboy yg baru makan.
" Mama ambik nasi Zaza.." Aku jeling bekas nasi dia dah tinggal separuh.
" Mama Junjun tinggal sikit je..."
" Mama makan dengan Tyra lah... " ajak Si puteri pula. Perasaan aku masa tu rasa terharu sangat. Allah buka mata hatiku terhadap anak2 dan rezeki. Aku beri kat orang lain rezeki yang ku sangka hak aku. Tapi Allah beri rezeki lain termasuk kasih sayang anak2.. air mata rasa menitik sebab aku rasa sangat terharu. Sebab tengok anak makan berselera aku pun dah telan air liur, jadi aku ambiklah juga satu sudu dari setiap pinggan  anak. Sikit tapi kenyang dan lazat rasanya. Itulah rezeki yang berkat bila berfikir positif.
Rezeki kalau bukan hak kita dah dekat nak masuk mulut pun tapi kalau Allah dah tentukan ianya bukan hak kita, ianya tetap tak akan kita dapat. Rezeki bila Allah dah bagi dekat kita sedikit pun bersyukurlah kerana rezeki itu berkat kita rasa dihargai...
di 1:54:00 PG Tiada ulasan:
Label: Anak-anakku, Cerita satu petang, iktibar, Nasi Ayam, rezeki, sedekah
Majlis Testy Ilmu dan hari jadi boboy
Semalam birthday boboy Arumi Nijaya Hazeem yang ke 14 tahun. Tiada majlis atau keraian untuk dia seperti tahun lepas. Kalau ikutkan perancangan asal memang nak buat kek untuk dia tapi kesibukan banyak aktiviti lain otak dan badan aku jadi letih. Majlis solat hajat dan restui ilmu untuk Junjun Anwari Ahmas Ramadhani pun aku hadiri last minit. Itupun nasib baik ma yang tolong buatkan pulut kuning untuk dibawa ke sekolah. Dengan Audit IC yang nak datang ke ofis minggu depan pukul 5.00 petang aku baru boleh balik sedangkan sepatutnya hari khamis waktu keja habis pukul 3.30 petang. Itupun disebabkan aku rasa letih sangat kalau tidak maunya maghrib aku baru balik. Persediaan memang dah cuba maintain sentiasa sebab itu memang wajib tapi bila sebut Audit ni benda yang dah ada pun nak ditukar sticker baru. Yang dah betul pun dialihkan sedikit kedudukan last letak balik tempat asal.
Bercerita pasal Boboy dah besar anak terunaku. Dah boleh diharap dan bertanggungjawab. Tidak banyak kerenah tetapi jika membuat janji denganku mesti dia mintak top up telefon. Dia hanya layan internet untuk download game baru. Aku hanya pesan jangan download game 'pokemon go' sahaja. Kerap benar dia download game baru dan bila dah jemu dia akan uninstall yang lama dan installed yang baru.
Aku berdoa semoga anak-anakku sihat tubuh badan, panjang umur, murah rezeki, menjadi anak yang soleh dan solehah dunia dan akhirat berjaya cemerlang dalam pelajaran kehidupan dan masa depan berbakti kepada agama bangsa dan negara, serta beroleh kebahagiaan dan kesejahteraan dunia dan akhirat.
Program hari ni buat kek sebiji pastu pegi panjat pokok rambutan dan manggis belakang umah ma....
Puteri bongsuku Tyra Iskina TERjumpa semasa majlis Solat hajat dan restu ilmu untuk Junjun. Dia datang kepadaku semasa aku turun tangga dari asrama untuk ke kereta. Dia hanya tersenyum seperti biasa dan mencium tanganku. Aku bertanya adakah dia sudah makan kerana waktu itu pukul 10.00 pagi. Dia hanya mengangguk dan menggeleng kepala apabila aku menghulurkan plastik yang mengandungi pulut kuning yang diberi semasa solat hajat tadi. Aku hanya berbicara sebentar sahaja sebab aku perlu cepat untuk sambung kerjaku. Aku sempat snap beberapa keping gambarnya. Selepas itu aku pusing belakang bercakap dengan sepupu yang menumpang keretaku kerana aku melalui kawasan rumahnya nanti. Bila aku berpaling ke arah tangga puteriku sudah tiada di situ. Aku berpaling ke arah bangunan sekolah dan hanya menggagak dari belakang kelibat 3 orang murid perempuan dan di tengahnya yang paling tinggi tidak kupasti yang mana satu puteriku. Seperti mengetahui aku memandangnya puteriku berpaling seketika dan aku agak terkesima sebab puteriku kelihatan lebih tinggi dan sangat menarik berbanding dua temannya itu. Bukan aku hendak mengatakan dua temannya itu tidak cantik tetapi berbanding kedua-dua murid perempuan itu, puteriku kelihatan lebih menyerlah.
Berbalik kepada cerita junjun tadi, dia juga agak terkejut kerana melihat kehadiranku di celah ibubapa yang lain. Dia agak malu-malu menghampiriku. Aku memeluknya seketika dan dia cuba melarikan pipi bila aku cuba mencium pipinya. Mungkin dia segan atau malu orang lain melihatnya. Aku amat memahami perasaan anakku ini. Sebelum ini hubunganku dengan dia agak tidak serapat adik beradiknya yang lain. Mungkin silapku kerana sering membuat perbandingan dari segi akedemik dengan abang dan adiknya yang lebih menyerlah. Hubungan aku dengan dia juga semakin renggang apabila dia dipaksa tinggal di asrama lantaran arahan pihak sekolah untuk pelajar yang akan menghadapi peperiksaan besar. Setiap dua minggu dia akan balik tetapi apabila hendak balik ke asrama dia seakan memberontak dan enggan kembali ke asrama. Aku pula sering menegurnya agar patuh kepada disiplin dan arahan pihak asrama.
di 4:39:00 PG Tiada ulasan:
Catatan Lama Laman utama
Hit Counter Mulai 12 Okt 2009
Cerpen : Cinta Di Musim Lockdown
Peristiwa Pilu 11 April 2021
Tips Sukatan Dari Gram Kepada Cawan
BEBERAPA HARI SEBELUM TAHUN 2020
2 tahun yang lalu
cara menghilangkan ambeien ringan dengan cepat
3 tahun yang lalu
Me, myself and Memories
5 tahun yang lalu
6 tahun yang lalu
10 tahun yang lalu
Koleksi Resipi Pilihan Diana
13 tahun yang lalu
Sahabat Kang Rohman (3) : Dedi Pramono
14 tahun yang lalu
Tyra's FotoPage - - Fotopages.com
Tunjuk 5 Tunjukkan Semua
Selesakan Diri Anda Di Sini bersama Tyra Iskina
Selamat datang ke blog bersama Tyra Iskina. Tiada apa yang istimewa di sini tapi ianya amat istimewa untuk saya. Saya ingin berkongsi cerita tentang situasi sekeliling terutama cerita Tyra , Boboy , Junjun , Zaza dan semua yang istimewa. Ini adalah percubaan pertama saya dengan bantuan Wawi, malau dan metallism. Terima kasih untuk adik-adik saya yang banyak membantu dan mengajar saya di sini. Terima kasih juga untuk pengunjung yang sudi bertandang di sini. Maaf atas kekurangan kerana ini persembahan pertama saya yang baru belajar. Pandangan ikhlas dialu-alukan. Sumbangan ilmu juga dialukan. Anda boleh hubungi saya di email ini : put3bulan@gmail.com.
get this widget here
Teman Yang Sudi Singgah
Peristiwa ngeri sakit mata Aku teringat pada tanggal 21 januari 2007 hingga 9 febuari 2007 yang dah lepas...eeeiii..sumpah aku takut sangat...
Bagaimana Mahu Ikhlas? “Iblis menjawab: “Demi kekuasaan Engkau aku akan menyesatkan mereka semuanya, kecuali hamba-hamba- Mu yang mukhlis ...
Aku teringat email yang diterima febuari lepas dari chetam. Aku kesuntukan masa mencuba resipi yang dikirimkan maklumlah dah jadi student ni...
Masak Apa Tengahari ni?
“Mama, kenapa sayur ni..mama letak atas api..?” Terkedu juga aku dengan soalan Boboy.. Macam mana nak jawab ni.. Masa tu aku kat dapur me...
Selepas mengambil boboy balik sekolah petang semalam, aku bergegas balik ke KB. Perjalanan agak lancar walaupun hujan lebat dari Lepan Jenut...
Berkelah di Hutan Lipur Bukit Bakar 23 Julai 2011
Semenjak berpindah balik Kelantan anak-anak kerap mengajak balik ke Pahang.Rindu rumah lama dan taman permainan Tmn bukit Bendera Mentakab. ...
Aku baru sahaja habis exam Kumulatif 1. Lega seleganya rasa. Bolehlah aku bertenang seketika menarik nafas lega dan bersedia untuk meneruska...
Assalamualaikum.. Oh! Puteri kecilku sudah semakin menjadi anak dara yang jelita di depan mata. Hari-hari aku sebagai seorang ibu yang m...
Hari Pertama Puasa 21hb Julai 2012
Hari ini bermulanya Puasa Ramadhan pada tahun 2012. Aku bangun bersahur pukul 5.10 pagi di temani oleh Boboy. Sekadar berlaukkan ikan ...
Bunyi cengkerik dan unggas malam bersahutan. Hembusan gemalai udara malam selepas hujan menepis dingin di kaki yang bersarung batik. Bunyi m...
Tema Tera Air. Dikuasakan oleh Blogger.